Viborger Samler, 1848-07-18
J Nr. 109 af Viborg Avis, har den meere bekjendte end berømte Peder Lydersen, Stænderdeputeret for Salling, ladet indrykke et Jnserat, hvori han iblandt Andet fortæller: at han er bleven retfærdiggjort: at Minister Lehmann har revet ned paa ham; at den samme Mand havde havt gode Tanker om ham; at visse Præster havde været tappre paa hans Bag; at gode Mænd i Landets forskjellige Egne have ved Tale og Skrift yttret deres fordeelagtige Tanker om ham (Lydersen); at Stændertidenden bør læses af Alle, der ville deeltage i Frihedens Udvikling, og at man ikke maa lade Demagøgerne løbe hen med sig" &c. &c. At bemeldte Lydersen er bleven retfærdiggjort for Handlinger, for hvilke han var sigtet, forsaavidt Herredsfoged Willemods kunde frikiende ham, kan gjerne være; men naar bemeldte L. beretter, at Hr. Lehmann og andre gode Mænd, have yttret sig fordeelagtigt om ham, da maae vi paa det Bestemteste modsige dette, dersom Talen skal være om Lis Færd i Egenskab af Deputeret, med mindre der ved de gode Mænd forstaaes saadanne, der i politisk Henseende ere aands beslægtede med L., og ligesom denne i sin Tid vare, og vel tildeels endnu ere, utrættelige Arbeidere i Absolutismens Viingaard, blinde Redskaber og jammerlige Tilhængere af det styrtede System, der har hidført Krigen med alle dens Ulykker over Fædrelandet; thi det er alt for bekjendt, hvilken Rolle L. har spillet i Stændersalen; hvorledes han af sine opslugte, aldrig fordøiede historiske Brokker stedse har troet at kunne bevise Alt. Det er bekjendt, hvor ofte han har været Publicums Bajazzo og afgivet Stof for Corsaren", ja det er endnu i frisk Minde, hvorledes man har blottet ham i Stændersalen, og hvor ofte man ikke engang har værdiget hans forskruede Jdeer noget Svar, til liden Ære for Bønderne i Salling, som maaskee ved Overtalelse, Snak og Løfter have ladet sig forlede til gjentagende at vælge ham. Her behøves ingen videre Commentar. – Lydersen skriver i sit Jnseratom Frihedens Udvikling; den Blinde taler og Farverne; han vil at man skal læse Stændertidenden, for at faae Kundskab om Forholdene; den selvkloge og indbildte Hansqvast troer, at han bør belære os, ligesom naar han henvender sig til sine Sallingboer. Ja vist, at læse Stændertidenden kan vel have sin Nytte, NB. naar man overspringer alt Lydersens Vrovl, alle hans skrækkelige Floskler og uholdbare Paastande. Han, Servilismens sidste og yderste Forfægter, Bureaukratiets Haandlanger, der aldrig har viist, at han besad noget sandt politisk Begreb om vore Forhold; han, der har været Frihedens største Uven, vil nu snakke med om Frihed; han, der selv har været Sallingboernes Demagog, muligen selv har vildledet og forvirret uoplyste Bønder, vil nu advare os imod Demagoger. Nei, Lydersen har udspillet sin Rolle, og hans Anskuelser veie intet i Danmark politiske Vægtskaal. Baade ham og Andre med Lydersen'ske Tendentser, f. Ex. Aristokrater, Bureaukrater osv., skulle vi vel vide at holde Stangen, og naar vor folkelige og kraftfulde Regjering i sin Tid har tilveiebragt en hæderlig Fred for Danmark, da vil Frihedens Sol oplive og begeistre alle Danske, til Trods for alle Lydersener, der aldrig ville kunne tillægge sig mindste Andeel i den Ære, at have bidraget til gamle Danmarks Gjenfødelse.